text: Fredericia nedlægger tre skoler
  21 marts 2012 kl. 15.01
  Fredericia Kommune nedlægger tre skoler næste sommer. Det er Købmagergades Skole samt Mølledamsskolen og Ryttergrøfsvejens Skole.
  Den nye skolestruktur blev vedtaget af et snævert borgerligt flertal mod Socialdemokratiet og SF i byrådet.
  Skolevæsenet bliver organiseret i følgende distrikter:
  1: Bredstrup-Pjedsted Fællesskole (0.-6. klasse), Skjoldborgvejens Skole (0.-6. klasse) og Alléskolen (7.-9 klasse).
  2: Bøgeskov Skole (0.-6. klasse), Skansevejens Skole (0.-6. klasse), Egumvejens Skole (0.-6. klasse) og Treldevejens Skole (7.-9. klasse).
  3: Lyng Skole (0.-6. klasse), Erritsø Centralskole (0.-6. klasse), Bakkeskolen (7.-9. klasse).
  4: Skærbæk Skole (0.-6. klasse), Taulov Skole (0.-9. klasse).
  Kommunen vil spare 4,64 millioner kroner. Samtidig er det hensigten at styrke det faglige niveau og specialundervisningen.
  Fredericia Byråd har tidligere vedtaget, at Herslev Skole nedlægges til sommer.
  